  Майя Бывальцева Грак ёросысь депутатъёслэн кенешсылэн 26-тӥ куарусёнэ ортчем радъян сессияз ёрослы выль тӧроез бырйизы. Со сярысь ивортэ Удмуртиысь тӧролэн но кивалтэтлэн пресс-службазы. Михаил Крестьяниновез воштӥз Виктор Белов. Азьвыл со «Грак ёрос» муниципал кылдытэтлэн администрациеныз кивалтӥз. ВАТСАН Виктор Белов вордскиз 1976-тӥ арын 30-тӥ инвожое Грак черкогуртын. 1998-тӥ арын Ижкарысь гурт возёсъя кун академиез йылпумъяз. 2004-тӥ арозь Вытъёсты бичанъя Грак ёросъя кун инспекциын вытъёсъя валтӥсь кун инспектор луыса ужаз. 2004-тӥ арын Грак ёрос администрациын экономикая, информатизацияя, музъем но ваньбурет кусыпъёсъя ёзэтэн кивалтыны кутскиз. 2012-тӥ арысен «Грак ёрос» муниципал кылдытэтлэн тӧроез вал. Тегъёс: Политика быръёнъёс Удмуртия Нылпитворчествояюрт  